
Številka:           1100-0374/2025-2 (310)
Datum:             8. 10. 2025


Mestna občina Novo mesto na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I) in sedmega odstavka 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1) objavlja prosto strokovno-tehnično delovno mesto


STROKOVNI SODELAVEC V – ZA UPRAVNO POSLOVANJE 
v Uradu za finance in splošne zadeve, za določen čas 12 mesecev


Kandidati, ki se bodo prijavili na prosto delovno mesto, morajo izpolnjevati naslednje pogoje: 

· končano srednjo strokovno izobrazbo ali srednjo splošno izobrazbo.


 Želena znanja:
· poznavanje upravnega poslovanja.



Naloge delovnega mesta:

-  opravljanje nalog z delovnega področja,	
-  dajanje splošnih informacij o upravnih in drugih javnih storitvah uporabnikom in strankam,
-  vodenje blagajniškega poslovanja,	
-  opravljanje administrativno tehničnih nalog z delovnega področja,	
-  izvajanje predpisanega pisarniškega poslovanja,	
-  samostojno opravljanje drugih nalog po navodilu nadrejenega.	.


		

Podrobne naloge delovnega mesta vključujejo: popisovanje, odpiranje in skeniranje priporočenih pošiljk; sprejemanje telefonskih klicev ter njihovo preusmerjanje ali reševanje zadev že ob prvem stiku; pomoč strankam pri izpolnjevanju vlog  in podajanje obrazložitev glede prejetih glob oziroma kazni, ki jih izda Skupna občinska uprava občin Dolenjske in Bele krajine; usmerjanje napačno napotenih strank z ugotavljanjem  njihovih dejanskih potreb, vzpostavljanjem stika s pristojnimi institucijami ter usmeritvijo na ustrezno mesto; reševanje zadev po telefonu, kadar je to mogoče; zaračunavanje upravnih taks; priprava blagajniških prejemkov in pripadajoče dokumentacije za polog gotovine; priprava pošiljk za odpremo pošte; pomoč sodelavcem pri vsakodnevnih nalogah.


Prijava na razpisano delovno mesto mora vsebovati:

1. življenjepis,
2. izjavo o izpolnjevanju pogojev, ki je priloga te objave.
					
Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Z izbranim kandidatom bo sklenjena pogodba o zaposlitvi za določen čas 12 mesecev, s polnim delovnim časom 40 ur na teden. Izbrani kandidat bo delo opravljal v poslovnih prostorih Mestne občine Novo mesto, Seidlova c. 1, 8000 Novo mesto oziroma v drugih uradnih prostorih, kjer organ opravlja svoje naloge.

Kandidat vloži prijavo (življenjepis in izjavo) v pisni obliki, ki jo pošlje na elektronski naslov: mestna.obcina@novomesto.si in sicer v roku 10 dni po objavi, pri čemer veljavnost prijave ni pogojena z elektronskim podpisom. V kolikor kandidat nima možnosti oddaje elektronske vloge jo lahko pošlje na naslov: Mestna občina Novo mesto, Urad za finance in splošne zadeve, Seidlova c. 1, 8000 Novo mesto.

Kandidati bodo o izbiri/neizbiri pisno obveščeni. 

Informacije o izvedbi javne objave daje Silva Vovko, tel. št. 07/39 39 220, informacije o delovnem področju pa Rok Hudovornik, tel. št. 07/39 39 254.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

				
								Mestne občine Novo mesto



Priloga:
· Izjava o izpolnjevanju pogoje

